gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4986, del 15-04-2005 (2005/3716)

Informació pública de la modificació puntual nº 4 del Pla General d'Ordenació Urbana de Pilar de la Horadada.
-------------------------------------------------------------------------------------------------------------

### Dades del document

Número de DOGV
:   4986

Data del DOGV
:   15-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/3716


Organisme emissor
:   Ajuntament de Pilar de la Horadada

Tipus de document
:   Anunci

Informació pública de la modificació puntual nº 4 del Pla General d'Ordenació Urbana de Pilar de la Horadada. [2005/X3716]
  
El Ple de la Corporació, en la sessió de data 11 de març de 2005, acordà sotmetre a informació pública la modificació puntual número 4 del Pla General d'Ordenació Urbana de Pilar de la Horadada, així com els documents que integren l'expedient administratiu.
  
De conformitat amb el que disposen els articles 38 i 55 de la Llei 6/1994, de 15 de novembre, reguladora de l'Activitat Urbanística, la documentació adés esmentada s'exposa al públic per termini d'un mes durant el qual s'hi podran presentar totes les reclamacions i al·legacions que s'estimen oportunes.
Diari Oficial de la Generalitat Valenciana


Sumari del DOGV 4981, del 08-04-2005 (2005/3121)

Informació pública de la relació de béns i drets afectats per l'expropiació forçosa dels pous de subministrament d'aigua potable a la urbanització Calicanto, situats al terme municipal de Torrent.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4981

Data del DOGV
:   08-04-2005

Secció del DOGV
:   V. ALTRES ANUNCIS - F) EXPROPIACIONS

Número del document
:   2005/3121


Organisme emissor
:   Ajuntament de Torrent

Tipus de document
:   Anunci

Informació pública de la relació de béns i drets afectats per l'expropiació forçosa dels pous de subministrament d'aigua potable a la urbanització Calicanto, situats al terme municipal de Torrent. [2005/Q3121]
  
Mitjançant el Decret d'esta Alcaldia número 587, de data 2 de març de 2005, se sotmet a informació pública pel termini de 15 dies la llista de béns i drets afectats per l'expropiació dels pous de subministrament d'aigua potable a la urbanització Calicanto, situats al terme municipal de Torrent, així com la valoració d'estos béns i drets que cal expropiar.
  
Contra el present decret no s'hi pot interposar cap recurs ja que es tractar d'un acte de tràmit que no decidix directament ni indirecta el fons de l'assumpte, ni determina la impossibilitat de continuar el procediment, ni produïx indefensió o perjuí irreparable a drets o interessos legítims (art. 107 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb la Llei 4/1999).
  
Durant el període esmentat, qualsevol persona interessada podrà consultar l'expedient als locals de l'ajuntament, situats al carrer de Ramón y Cajal, número 1, d'este municipi, en horari de 09.00 a 13.00 hores, i aportar les dades oportunes per a rectificar possibles errors o oposar-se, per raons de fons o de forma, a la necessitat d'ocupació.
Diari Oficial de la Generalitat Valenciana


Sumari del DOGV 4996, del 29-04-2005 (2005/4290)

Informació pública de l'acceptació de la delegació efectuada per l'Ajuntament del Poble Nou de Benitatxell en matèria de gestió tributària i recaptació de la Taxa de Recollida de Residus Sòlids Urbans.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/4290


Data del document
:   01-04-2005

Organisme emissor
:   Diputacio Provincial d'Alacant

Tipus de document
:   Resolució

Descriptors 

:   * Poble Nou de Benitatxell, el
    * delegació de poders
    * administració local
    * recaptació d'impostos

Informació pública de l'acceptació de la delegació efectuada per l'Ajuntament del Poble Nou de Benitatxell en matèria de gestió tributària i recaptació de la Taxa de Recollida de Residus Sòlids Urbans. [2005/F4290]
  
En compliment del que s'establix en l'article 7.2 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals, es publica l'acceptació de les delegacions efectuades pels ajuntaments que s'indiquen tot seguit, en matèria de gestió tributària i recaptació de la Taxa de Recollida de Residus Sòlids Urbans, les condicions generals de la qual, aprovades pel Ple provincial en la sessió de data 21 de desembre de 2001, figuren publicades en el Butlletí Oficial de la Província d'Alacant número 112, de data 18 de maig de 2002, i el Diari Oficial de la Generalitat Valenciana número 4.263, de data 4 de juny de 2002.
  
Ajuntaments que deleguen
  
El Poble Nou de Benitatxell
  
Esta delegació realitzada a favor d'esta diputació provincial pel municipi del Poble Nou de Benitatxell tindrà efecte el mateix dia de l'acceptació i estarà vigent fins a la finalització del cinqué any. Queda tàcitament prorrogada per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.
Diari Oficial de la Generalitat Valenciana


Sumari del DOGV 4996, del 29-04-2005 (2005/4184)

Informació pública del programa d'actuació integrada de la unitat d'execució número 37-1, La Maimona-Corral d'Albert, del municipi de Llíria.
---------------------------------------------------------------------------------------------------------------------------------------------

### Dades del document

Número de DOGV
:   4996

Data del DOGV
:   29-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4184


Organisme emissor
:   Sedesa Urbana, SL

Tipus de document
:   Anunci

Informació pública del programa d'actuació integrada de la unitat d'execució número 37-1, La Maimona-Corral d'Albert, del municipi de Llíria. [2005/4184]
  
La societat Sedesa Urbana, SL, a l'empara del que disposa l'article 48 de la Llei Reguladora de l'Activitat Urbanística de la Generalitat Valenciana (Llei 6/1994, de 15 de novembre), ha formulat una proposta d'alternativa tècnica de programa d'actuació integrada, per al desenvolupament urbanístic, mitjançant gestió indirecta, dels terrenys compresos en la delimitació de la unitat d'execució número 37-1 del Pla General d'Ordenació Urbana de Llíria, comprensiva de memòria de programa i de projecte d'urbanització. D'acord amb el que disposa l'article 48.1.c en relació amb l'article 46.3 de l'esmentada Llei Reguladora de l'Activitat Urbanística, se sotmet a informació pública esta proposta d'alternativa tècnica, mitjançant la publicació d'anuncis en el periòdic i en el Diari Oficial de la Generalitat Valenciana, pel termini de 20 dies hàbils comptadors des de la publicació del darrer d'estos anuncis. La documentació d'esta proposta es troba protocol·litzada i dipositada a la Notaria d'Ernesto Ríos Segarra (carrer de Gerardo Ferrando, 2, baixos, Llíria). Durant el termini de 20 dies, comptadors des de la publicació del darrer anunci, qualsevol persona podrà comparéixer en la notaria a què es fa referència i sol·licitar l'exhibició de l'acta de protocol·lització integrant d'esta proposta d'alternativa tècnica de programa, així com obtindre'n, a càrrec seu, una còpia. També es podran consultar dins de l'esmentat termini a l'Ajuntament de Llíria (Departament d'Urbanisme) les actuacions derivades de la documentació dipositada i formular, si escau, davant d'este ajuntament i per a incorporar-les a les actuacions, tant al·legacions com alternatives tècniques i/o proposicions juridicoeconòmiques per a executar qualsevol de les alternatives en els termes establits en els articles 45, 46 i 48 de la Llei Reguladora de l'Activitat Urbanística. El termini indicat de 20 dies es prorrogarà per uns altres 20 dies si durant els 10 primers d'informació pública alguna persona es compromet a presentar una alternativa tècnica substancialment distinta a l'exposada amb les condicions establides en l'article 46.4 de la Llei Reguladora de l'Activitat Urbanística a què es fa referència.
Diari Oficial de la Generalitat Valenciana


Sumari del DOGV 5021, del 06-06-2005 (2005/5811)

Notificació per compareixença a Trabajos Auxiliares del Siglo XXI, SL, i Altos del Carrichal, SL.
-------------------------------------------------------------------------------------------------

### Dades del document

Número de DOGV
:   5021

Data del DOGV
:   06-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5811


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació per compareixença a Trabajos Auxiliares del Siglo XXI, SL, i Altos del Carrichal, SL. [2005/F5811]
  
D'acord amb el que s'establix en l'article 112 de la Llei General Tributària (Llei 58/2003, de 17 de desembre, BOE de 18.12.2003), a través del present anunci se cita els obligats tributaris o els seus representants que s'indiquen més avall perquè compareguen en el termini de 15 dies naturals, comptats des de l'endemà de la publicació en el Diari Oficial de la Generalitat Valenciana.
  
Lloc de la compareixença: Inspecció Regional de l'Agència Estatal d'Administració Tributària, situada a València, avinguda del Marqués de Sotelo, núm. 6 - 6a planta.
  
Objecte: ser notificat dels actes relatius al procediment que s'assenyala, tramitat a la Dependència d'Inspecció.
  
Causa de la citació: no haver-se pogut realitzar la notificació corresponent al domicili de l'interessat per causa no imputable a l'administració tributària, havent-se intentat almenys dues vegades.
  
S'advertix els interessats que, si no compareixen en el termini esmentat, la notificació s'entendrà produïda a tots els efectes legals des de l'endemà del venciment d'este.
  
Relació que se cita
  
- Nom/raó social: Trabajos Auxiliares del Siglo XXI, SL.
  
NIF: B-96949243.
  
Domicili: camí de la Seu, 50, baix, Olocau (València).
  
Procediment: tràmit d'audiència previ a actes i citació per a la seua firma.
  
Actuari: URI núm. 12: Vicente Esteve Carbonell (NRP: 1896481660).
  
- Nom/raó social: Altos del Carrichal, SL.
  
NIF: B-96938188.
  
Domicili: c/ Vicente Mortes Alfonso, 62, Paterna (València).
  
Procediment: tràmit d'audiència previ a actes i citació per a la seua firma.
  
Actuari: URI núm. 12: Vicente Esteve Carbonell (NRP: 8369485509).
Diari Oficial de la Generalitat Valenciana


Sumari del DOGV 5060, del 29-07-2005 (2005/8332)

Oferta d'ocupació pública corresponent a l'exercici 2005.
---------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/8332


Data del document
:   07-07-2005

Organisme emissor
:   Diputacio Provincial d'Alacant

Tipus de document
:   Convocatòria

Descriptors 

:   * administració local
    * professió de la informàtica
    * oferta d'ocupació
    * professió administrativa

Oferta d'ocupació pública corresponent a l'exercici 2005. [2005/S8332]
  
Aprovada per Decret del president de Suma Gestió Tributària de data 5 de juliol de 2005.
  
Places vacants en la plantilla de personal laboral de Suma Gestió Tributària, dotades pressupostàriament:
  
N. titulació Nombre Denominació Torn
  
 vacants
  
A determinar en
  
les bases de la
  
convocatòria 9 Ajudants tributaris Lliure
  
A determinar en
  
les bases de la
  
convocatòria 2 Programadors Lliure
  
A determinar en
  
les bases de la
  
convocatòria 12 Auxiliars tributaris Promoció interna
  
A determinar en
  
les bases de la
  
convocatòria 21 Agents tributaris B Promoció interna
  
A determinar en
  
les bases de la
  
convocatòria 16 Agents tributaris A Promoció interna
  
A determinar en
  
les bases de la
  
convocatòria 3 Gestors tributaris Promoció interna
  
A determinar en
  
les bases de la
  
convocatòria 1 Analista B Promoció interna
  
A determinar en
  
les bases de la
  
convocatòria 2 Analistes programadors Promoció interna
  
A determinar en
  
les bases de la
  
convocatòria 2 Programadors Promoció interna
  
A determinar en
  
les bases de la
  
convocatòria 2 Ajudants tècnics Promoció interna
  
Total 70
Diari Oficial de la Generalitat Valenciana


Sumari del DOGV 4930, del 24-01-2005 (2005/597)

DECRET 9/2005, de 21 de gener, del Consell de la Generalitat, pel qual nomena sotssecretària de la Conselleria d'Empresa, Universitat i Ciència, Cristina Santamarina Siurana.
------------------------------------------------------------------------------------------------------------------------------------------------------------------------------

### Dades del document

Número de DOGV
:   4930

Data del DOGV
:   24-01-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/597


Data del document
:   21-01-2005

Organisme emissor
:   Conselleria d'Empresa, Universitat i Ciència

Tipus de document
:   Decret

Anàlisi jurídica

 Descriptors 

:   * Conselleria Empresa, Universitat i Ciència

DECRET 9/2005, de 21 de gener, del Consell de la Generalitat, pel qual nomena sotssecretària de la Conselleria d'Empresa, Universitat i Ciència, Cristina Santamarina Siurana. [2005/X597]
  
En virtut del que disposen els articles 21.a), 35.b) i 40 de la Llei 5/1983, de 30 de desembre, de la Generalitat, de Govern Valencià, i a proposta del conseller d'Empresa, Universitat i Ciència, el Consell de la Generalitat, en la reunió del dia 21 de gener de 2005, acorda nomenar Cristina Santamarina Siurana sotssecretària de la Conselleria d'Empresa, Universitat i Ciència.
  
El present decret tindrà efectes des del mateix dia de l'aprovació.
  
València, 21 de gener de 2005
  
El president de la Generalitat,
  
FRANCISCO CAMPS ORTIZ
  
El conseller d'Empresa, Universitat i Ciència,
  
JUSTO NIETO NIETO
Diari Oficial de la Generalitat Valenciana


Sumari del DOGV 5099, del 23-09-2005 (2005/10896)

Expedient número CNMY05/SGADM/26. Servici d'impremta i subministrament de paper de reprografia per als Serveis Centrals i Territorials de la Conselleria d'Empresa, Universitat i Ciència.
------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5099

Data del DOGV
:   23-09-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/10927


Data del document
:   27-07-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu
    * contracte de serveis
    * licitació
    * impremta
    * material d'oficina

Expedient número CNMY05/SGADM/26. Servici d'impremta i subministrament de paper de reprografia per als Serveis Centrals i Territorials de la Conselleria d'Empresa, Universitat i Ciència. [2005/X10500]
  
1. Entitat adjudicadora
  
a) Organisme: Conselleria d'Empresa, Universitat i Ciència.
  
b) Dependència: Servei de Programació i Gestió Econòmica - Secció de Contractació.
  
c) Número d'expedient: CNMY05/SGADM/26
  
2. Objecte del contracte.
  
a) Tipus de contracte: Servicis
  
b) Descripció de l'objecte: Servici d'impremta i subministrament de paper de reprografia per als Serveis Centrals i Territorials de la Conselleria d'Empresa, Universitat i Ciència.
  
c) Data de publicació: 16 de maig de 2005. Correcció d'errades: 9 de juny de 2005
  
3. Tramitació, procediment i forma d'adjudicació
  
a) Tramitació: urgent
  
b) Procediment: obert.
  
c) Forma: concurs
  
4. Pressupost base de licitació
  
Import total: cent cinquanta-dos mil set-cents setanta-un euros amb vint-i-cinc cèntims (152.771,25 €), IVA inclòs
  
5. Adjudicació
  
a) Data: 8 de juliol de 2005
  
b) Contractista: Grafimar S.C.V.
  
c) Nacionalitat: espanyola
  
d) Import d'adjudicació: cent vint-i-dos mil tres-cents trenta-cinc euros amb trenta-un cntims (122.335,31 euros IVA inclòs.
Diari Oficial de la Generalitat Valenciana


Sumari del DOGV 5024, del 09-06-2005 (2005/6216)

Informació pública del programa d'actuació integrada i documentació complementària del programa d'actuació integrada de desenvolupament del sector número 5 de sòl urbanitzable ampliació El Castillo.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5024

Data del DOGV
:   09-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/6216


Organisme emissor
:   Ajuntament de Sax

Tipus de document
:   Anunci

Informació pública del programa d'actuació integrada i documentació complementària del programa d'actuació integrada de desenvolupament del sector número 5 de sòl urbanitzable ampliació El Castillo. [2005/S6216]
  
Mitjançant el present edicte s'anuncia l'obertura d'un període d'informació pública de 20 dies comptadors a partir del següent de la publicació en el Diari Oficial de la Generalitat Valenciana de la documentació de la proposta de programa d'actuació integrada corresponent al sector número 5 de sòl urbanitzable ampliació El Castillo, delimitat en les normes subsidiàries de la localitat, aprovades per la Comissió Territorial d'Urbanisme amb data 20 de desembre de 1996 i document d'homologació, que ha sigut presentada per l'agrupació d'interés urbanístic unitat d'execució número 1 del sector número 5 ampliació El Castillo en el tràmit d'informació pública de la inicial alternativa presentada per la mercantil CBC Urbana, SA, de conformitat amb les disposicions de la Llei 6/1994, de 15 de novembre, Reguladora de l'Activitat Urbanística.
  
La documentació presentada consistix en:
  
1º. Programa d'actuació integrada.
  
2º. Pla parcial
  
3º. Projecte d'urbanització de la unitat d'execució número 1.
  
4º. Homologació del sector.
  
5º. Escriptura de constitució i estatuts de l'agrupació d'interés urbanístic.
  
Es fa constar la possibilitat de consultar en l'ajuntament les actuacions derivades de la documentació depositada en este i de presentar al·legacions, en el termini de 20 dies hàbils, comptadors des de la publicació en el Diari Oficial de la Generalitat Valenciana.
  
En el present període d'informació pública no es podran presentar proposicions juridicoeconòmiques en competència ni alternatives tècniques.
Diari Oficial de la Generalitat Valenciana


Sumari del DOGV 4936, del 01-02-2005 (2005/466)

RESOLUCIÓ de 29 de novembre de 2004, de la Unitat Territorial d'Energia, relativa a la informació pública per a l'autorització administrativa d'instal·lació elèctrica. Expedient ATLINE 2000/32/46.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4936

Data del DOGV
:   01-02-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/466


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 29 de novembre de 2004, de la Unitat Territorial d'Energia, relativa a la informació pública per a l'autorització administrativa d'instal·lació elèctrica. Expedient ATLINE 2000/32/46. [2005/M466]
  
Als efectes previstos en el Reial Decret 1.955/2000, d'1 de desembre (BOE de 27.12.2000), sobre normes per a l'atorgament d'autorització administrativa en matèria d'instal·lacions elèctriques, i, respecte a les parcel·les que en la relació dels béns i dels drets afectats es relacionen, en l'article 52 i 53 de la Llei 54/1997, de 27 de desembre, del Sector Elèctric (BOE de 28.11.1997), se sotmet a informació pública la/les instal·lació/ons elèctrica/ques les característiques principals de la qual s'assenyalen a continuació:
  
Peticionari: Iberdrola Distribución Eléctrica, SA.
  
Lloc on s'establirà la instal·lació: termes municipals de Chiva, Cheste i Vilamarxant.
  
Tipus: instal·lació del segon circuit a 132 kV entre la ST Chiva i la ST Vilamarxant, en el tram comprés entre els suports núm. 33 i 55 de la línia Buñol a l'Eliana-Torrent i del suport número 55 al número 9 de la línia Vilamarxant a Buñol-Torrent-Paterna.
  
Característiques principals:
  
Número d'expedient: ATLINE/2000/32/46
  
Tipus: aèria
  
Tensió: 132 kV
  
Longitud total: 9.662 m
  
Longitud aèria: 9.662 m
  
Pressupost: 240.878,46 euros.
  
Cosa que es fa pública perquè puga ser examinat el projecte de la instal·lació en este Servici Territorial d'Indústria, situat en Gregorio Gea, 27, de València i formular-se a este les al·legacions (per duplicat) que s'estimen oportunes, en el termini de 20 dies comptadors a partir de l'endemà de la publicació d'este anunci.
  
S'acompanya la relació d'interessats, els béns i els drets afectats.
Diari Oficial de la Generalitat Valenciana


Sumari del DOGV 5123, del 27-10-2005 (2005/11702)

Informació pública de la transformació de la cooperativa en societat de responsabilitat limitada.
-------------------------------------------------------------------------------------------------

### Dades del document

Número de DOGV
:   5123

Data del DOGV
:   27-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/11867


Organisme emissor
:   Capisa, SCOOP V.

Tipus de document
:   Anunci

Informació pública de la transformació de la cooperativa en societat de responsabilitat limitada. [2005/F11474]  
En compliment del que es disposa en la legislació vigent, es fa públic que la cooperativa, amb inscripció CV-397 i CIF F-03271400, en Assemblea General extraordinària i universal de 14 d'octubre de 2005 va acordar, per decisió unànime, portar a terme la seva transformació en societat de responsabilitat limitada sota la denominació Capisa Fiberglass, SL.  
Alacant, 17 d'octubre de 2005.. El president: José Mª. Fernández Peñasco.